钦定古今图书集成/明伦汇编/闺媛典/第250卷 > 周仕妻何氏
## 钦定古今图书集成/明伦汇编/闺媛典/第250卷 > 周仕妻何氏

按《道州新志》：“何氏，坦谿人，吏胥周仕妻。仕壮年艰，子
寓家省城，何力劝夫置妾，无何夫亡，何年二十二，与
妾皆无出，扶榇归葬。久之，窥妾志移，寻嫁之，独处一
室。会翁没，夫弟信伟俱幼，何鞠之如母，次第为毕婚，
授产无少偏私。姑没自爨，又抱信女育之，年七十馀
终。”